ກູບາ ເຊື່ອໝັ້ນ ຄວາມສາມາດບົ່ມຊ້ອນໃນການພັດທະນາການພົວພັນຮ່ວມມືກັບຫວຽດນາມ
(VOVWORLD) -
ໃນຂອບເຂດການຢ້ຽມຢາມ ກູບາ ເມື່ອວັນທີ 30 ກັນຍາ ຂອງທ່ານ ເຈິ່ນແທງເໝິນ, ເລຂາສູນກາງພັກ, ປະທານຄະນະກໍາມະການສູນກາງແນວໂຮມປະເທດຊາດຫວຽດນາມ, ໄດ້ມີການພົບປະກັບທ່ານ Jose Ramon Machado Ventura ,ເລຂາທີສອງ ສູນກາງພັກກອມມູນິດ ກູບາ ແລະ ທ່ານ Salvador Valdes Mesa, ກໍາມະການກົມການເມືອງ, ຮອງປະທານຜູ້ທີ 1 ສະພາແຫ່ງລັດ ແລະ ສະພາລັດຖະມົນຕີ ກູບາ.
ບັນດາການນໍາພັກ, ລັດ ກູບາ ມີຄວາມປາດຖະໜາວ່າ ຈະສືບຕໍ່ແບ່ງປັນບັນດາຂໍ້ມູນຂ່າວສານ ແລະ ບົດຮຽນໃນວຽກງານພັກ, ວຽກງານທິດສະດີ, ການເຄື່ອນໄຫວຂອງສະພາແຫ່ງຊາດ ກັບ ກູບາ. ສ່ວນທ່ານ ເຈິ່ນແທງເໝິນ ກໍໄດ້ຢັ້ງຢືນຄືນໃໝ່ ຫຼັກໝັ້ນສະເໝີຕົ້ນສະເໝີປາຍຂອງພັກ, ລັດ ແລະ ປະຊາຊົນຫວຽດນາມ ຍາມໃດກໍສະໜັບສະໜູນພາລະກິດຕໍ່ສູ້ ເພື່ອຄວາມເປັນທໍາຂອງ ກູບາ ໃນທຸກສະພາບການ. ທ່ານ ເຈິ່ນແທງເໝິນ ໃຫ້ຄໍາໝັ້ນສັນຍາວ່າ ຈະມານະພະຍາຍາມ ສືບຕໍ່ພັດທະນາການພົວພັນມິດຕະພາບທີ່ເປັນມູນເຊື້ອ ແລະ ການຮ່ວມມືຮອບດ້ານລະຫວ່າງສອງປະເທດ.